Fl-1 ta' Diċembru 2016, il-Kunsill adotta mandat li jippermetti lill-Kummissjoni tiftaħ negozjati dwar ftehim komprensiv dwar it-trasport bl-ajru mal-Armenja. Ftehimiet dwar l-avjazzjoni komprensivi fil-livell tal-UE għandhom l-għan li jżidu l-konnettività internazzjonali tal-Ewropa, jiżguraw servizz ta' kwalità għolja u aktar għażla għall-passiġġieri, u jagħtu spinta lill-kompetittività internazzjonali tal-industrija tal-avjazzjoni tal-UE. Il-ftehim mal-Armenja ser jieħu l-forma ta' Ftehim dwar Spazju Komuni tal-Avjazzjoni, billi l-Armenja hija waħda mill-pajjiżi li magħhom l-UE qed toħloq rabtiet iktar mill-qrib skont il-politika tagħha tal-viċinat. "Illum il-ġurnata bilkemm nistgħu nimmaġinaw l-ivvjaġġar mingħajr l-avjazzjoni. Il-ftehimiet dwar l-avjazzjoni huma mezz eċċellenti biex l-Ewropa tkun tista' tisfrutta s-swieq ta' tkabbir f'postijiet oħra u biex l-UE tikkollega b'mod dirett ma' reġjuni oħra. Nilqa' bi pjaċir l-approvazzjoni mogħtija llum mill-Kunsill biex jinfetħu n-negozjati mal-Armenja. Ladarba jkun innegozjat, il-ftehim ser jippromwovi skambju vibranti ta' vjaġġaturi u prezzijiet irħas, u jiżgura opportunitajiet ta' negozju ġodda għall-kumpaniji tagħna. Ser ikun eżempju eċċellenti tal-kooperazzjoni bejn l-UE u l-Armenja fil-kuntest tas-Sħubija tal-Lvant Arpád Érsek, il-Ministru Slovakk għat-Trasport, il-Kostruzzjoni u l-Iżvilupp Reġjonali u President tal-Kunsill Il-Kummissjoni ser tmexxi dawn in-negozjati f'isem l-UE u l-istati membri tagħha. Ara l-paġna tal-laqgħa